Perintäkulut ovat korvausta siitä vahingosta, joka velkojalle aiheutuu, kun saatavaa on jouduttu perimään.
Velallisen on korvattava perinnästä velkojalle aiheutuvat kohtuulliset kulut riippumatta siitä, periikö velkaa velkoja itse vai toimeksisaajan kautta. Kulujen kohtuullisuutta arvioitaessa otetaan huomioon mm. saatavan suuruus, suoritettu työmäärä ja perintätehtävän suoritustavan tarkoituksenmukaisuus.
Velallinen ei ole kuitenkaan velvollinen korvaamaan perintäkuluja, jos saatavan perinnässä on menetelty perintälain tai hyvän perintätavan vastaisesti tai muutoin velallisen kannalta sopimattomalla tavalla.